”Da Da Dam” on Paradise Oskarin kappale, jolla hän edusti Suomea vuoden 2011 Eurovision laulukilpailussa. Hän sävelsi ja sanoitti kappaleen itse ja sovitti sen yhdessä Leri Leskisen kanssa. Kappale kertoo tarinan pienestä koulupojasta, joka haluaa pelastaa maailman ilmastonmuutokselta. ”Da Da Dam” on myös Paradise Oskarin 4. toukokuuta 2011 julkaistulla debyyttialbumilla "Sunday Songs".